**Olle Alsing** (s. 1. toukokuuta 1996 Uppsala, Ruotsi) on ruotsalainen jääkiekkopuolustaja, joka pelaa SHL-joukkue Leksands IF:ssä.

Ura
---

### Seuraura

Alsing on Almtuna IS:n kasvatti. Hän toimi kaudella 2011–2012 seuran U16-junioreiden kapteenina. Kaudella 2012–2013 Alsing toimi Almtunan J18-junioreiden varakapteenina. Hän oli joukkueen tehokkain puolustaja sekä J18 Elitissä Ken Kindbornin kanssa tehoilla 3+8=11 että J18 Allsvenskanissa tehoilla 2+6=8. Kaudella 2013–2014 Alsing nousi Almtunan kapteeniksi. Hän oli J18 Elitissä pelipaikastaan huolimatta tehoilla 6+18=24 joukkueen paras syöttäjä sekä jakoi sisäisen pistepörssin voiton Hugo Lindbomin kanssa. Alsing voitti myös koko J18 Allsvenskanin puolustajien piste-, maali- ja syöttöpörssin tehoilla 8+11=19, joilla hän oli myös joukkueensa paras pistemies. Alsing voitti myös Almtunan sisäisen tehotilaston lukemalla +11. Alsing pelasi osan kaudestaan myös seuran J20-junioreissa, mutta hän debytoi myös Almtunan miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa Alsing pelasi kolme runkosarjaottelua tehden yhden syöttöpisteen.

Maaliskuussa 2014 Alsing teki Almtunan kanssa kaksivuotisen ammattilaissopimuksen. Hänen varsinainen Allsvenskanin tulokaskautensa 2014–2015 toi 47 runkosarjaottelussa tehot 2+9=11. Kaudella 2015–2016 Alsing oli Almtunan tehokkain puolustaja tehoilla 7+15=22. Hän voitti myös Allsvenskanin juniori-ikäisten pelaajien syöttöpörssin.

Kaudeksi 2016–2017 Alsing siirtyi kaksivuotisella sopimuksella SHL:n nousijajoukkue Leksands IF:ään. Hän teki SHL-debyyttinsä runkosarjan kuudennella kierroksella 4. lokakuuta 2016 vieraissa Malmö Redhawksia vastaan. Alsing sai ottelussa jääaikaa 8.25 minuuttia. Hän teki ottelussa myös SHL-uransa avausmaalin, joka jäi Alsingin kauden ainoaksi. Kaikkiaan hänen tulokaskautensa toi 45 runkosarjaottelussa tehot 1+7=8 ja viidessä karsintasarjan ottelussa yhden syöttöpisteen. Leksand putosi kauden päätteeksi Allsvenskaniin. Kaudella 2017–2018 Alsing oli tehoilla 7+14=21 joukkueen tehokkain puolustaja ja neljänneksi paras pistemies. Hän jakoi koko sarjan puolustajien pistepörssin yhdeksännen sijan IF Björklövenin Jacob Anderssonin kanssa.

Alsing palasi kaudeksi 2018–2019 SHL:ään ja siirtyi kaksivuotisella sopimuksella Djurgårdens IF:ään. Hän teki 49 runkosarjaottelussa tehot 4+11=15 ja 18 playoff-ottelussa tehot 4+4=8. Alsing voitti koko liigan runkosarjan tehotilaston lukemalla +26. Hän voitti kauden päätteeksi SHL-hopeaa.

Toukokuussa 2019 NHL-varaamaton Alsing teki kaksivuotisen tulokassopimuksen Ottawa Senatorsin kanssa. Seura lainasi hänet kaudeksi 2019–2020 vielä Djurgårdenin SHL-joukkueeseen. Alsing onnistui tekemään liigan yhden kauden piste-ennätyksensä tehoilla 4+16=20, mutta hänen kautensa päättyi kuitenkin alavartalovamman vuoksi tammikuussa 2020. Lokakuussa Senators lainasi Alsingin monikansallisen Bet-at-home ICE Hockey Leaguen itävaltalaisjoukkue Graz 99ersiin. Hän pelasi siellä 13 ottelua tehden viisi syöttöpistettä, kunnes Alsing kutsuttiin takaisin Senatorsin organisaatioon. Tammikuun 2021 harjoitusleirin päätteeksi seura lähetti hänet AHL-joukkue Belleville Senatorsin vahvuuteen.

### Maajoukkueura

Alsing on pelannut Ruotsin A-maajoukkueessa kaksi ottelua tehden yhden maalin. Hän teki A-maajoukkuedebyyttinsä Karjala-turnauksen 7. marraskuuta 2019 Leksandissa pelatussa avausottelussa Tšekkiä vastaan. Hänet merkittiin Ruotsin kakkospuolustajapariin Tom Nilssonin viereen. Ensimmäisen A-maajoukkuemaalinsa Alsing teki toisessa ottelussaan 9. marraskuuta 2019 Helsingin Hartwall Arenalla turnauksen isäntäjoukkue Suomea vastaan.

Alsing on pelannut myös seitsemän nuorten maaottelua.

Muuta
-----

Alsingin isä Anders pelasi omalla urallaan puolustajana Ruotsin alemmissa sarjoissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | Almtuna IS | Allsvenskan | 3 | 0 | 1 | 1 | 2 | – | – | – | – | – |
| 2014–2015 | Almtuna IS | Allsvenskan | 47 | 2 | 9 | 11 | 8 | – | – | – | – | – |
| 2015–2016 | Almtuna IS | Allsvenskan | 51 | 7 | 15 | 22 | 10 | – | – | – | – | – |
| 2016–2017 | Leksands IF | SHL | 45 | 1 | 7 | 8 | 10 | – | – | – | – | – |
| 2017–2018 | Leksands IF | Allsvenskan | 51 | 7 | 14 | 21 | 12 | – | – | – | – | – |
| 2018–2019 | Djurgårdens IF | SHL | 49 | 4 | 11 | 15 | 10 | 18 | 4 | 4 | 8 | 2 |
| 2019–2020 | Djurgårdens IF | SHL | 36 | 4 | 16 | 20 | 20 | – | – | – | – | – |
| 2020–2021 | Graz 99ers | ICEHL | 13 | 0 | 5 | 5 | 2 | – | – | – | – | – |
|  | Belleville Senators | AHL | 11 | 0 | 2 | 2 | 0 | – | – | – | – | – |
|  | Ottawa Senators | NHL | 4 | 0 | 0 | 0 | 0 | – | – | – | – | – |
| 2021–2022 | Barys Nur-Sultan | KHL | 43 | 2 | 8 | 10 | 14 | 5 | 0 | 1 | 1 | 0 |
| 3 kautta | yhteensä | SHL | 130 | 9 | 34 | 43 | 40 | 18 | 4 | 4 | 8 | 2 |

Lähteet
-------

* Olle Alsing The Internet Hockey Databasessa (englanniksi)
* Olle Alsing Eurohockey-sivustolla (englanniksi)
* Olle Alsing *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Olle Alsing *Elite Prospects*. Everysport Media Group AB.  (englanniksi)
2. ↑  Elite Prospects - Almtuna IS J18 *eliteprospects.com*. Everysport Media Group. Viitattu 7.11.2019. (englanniksi)
3. ↑  Elite Prospects - J18 Allsvenskan Stats 2013-2014 *eliteprospects.com*. Everysport Media Group. Viitattu 7.11.2019. (englanniksi)
4. ↑  Elite Prospects - Almtuna IS J18 *eliteprospects.com*. Everysport Media Group. Viitattu 7.11.2019. (englanniksi)
5. ↑  Ny back klar *almtuna.com*.  10.3.2014. Almtuna IS Ishockey AB. Viitattu 7.11.2019. (ruotsiksi)
6. ↑  Elite Prospects - Almtuna IS *eliteprospects.com*. Everysport Media Group. Viitattu 7.11.2019. (englanniksi)
7. ↑  Brasar, Richard: Två nya backar klara för Leksands IF *leksandsif.se*.  14.4.2016. Leksands IF Ishockey AB. Viitattu 7.11.2019. (ruotsiksi)
8. ↑  Olle Alsing *SHL.se*. SHL AB. Viitattu 7.11.2019. (ruotsiksi)
9. ↑  Elite Prospects - Leksands IF *eliteprospects.com*. Everysport Media Group. Viitattu 7.11.2019. (englanniksi)
10. ↑  Elite Prospects - HockeyAllsvenskan Stats 2017-2018 *eliteprospects.com*. Everysport Media Group. Viitattu 7.11.2019. (englanniksi)
11. ↑  Olle Alsing *difhockey.se*. Djurgården Hockey AB. Viitattu 7.11.2019. (ruotsiksi)
12. ↑  Senators sign defenceman Olle Alsing to a two-year entry-level contract *nhl.com/senators*.  10.5.2019. OTTAWA:  Ottawa Senators. Viitattu 7.11.2019. (englanniksi)
13. ↑  Bodin, Uffe: "Hade de inte gått med på det hade jag aldrig skrivit på för dem" *Hockeysverige.se*.  3.10.2019. NewsMe. Viitattu 7.11.2019. (ruotsiksi)
14. ↑  Olausson, Robin: Smällen: Stjärnbacken skadad – missar resten av grundserien *Hockeysverige.se*.  30.1.2020. NewsMe. Viitattu 14.10.2020. (ruotsiksi)
15. ↑  Graz99ers verpflichten Olle Alsing *99ers.at*.  13.10.2020. Graz99ers Profi-Eishockey GmbH.  Arkistoitu 26.10.2020. Viitattu 14.10.2020. (saksaksi)
16. ↑  Ottawa Senators announce 23-player opening night roster *nhl.com/senators*.  13.1.2021. OTTAWA:  Ottawa Senators. Viitattu 30.1.2021. (englanniksi)
17. ↑  Tilanne 10.11.2019
18. ↑  CZE - SWE (Line Up) *stats.swehockey.se*.  7.11.2019. Svenska Ishockeyförbundet. Viitattu 11.11.2019. (englanniksi)
19. ↑  FIN - SWE (2-1) *stats.swehockey.se*.  9.11.2019. Svenska Ishockeyförbundet. Viitattu 11.11.2019. (englanniksi)
20. ↑  Anders Alsing *Elite Prospects*. Everysport Media Group AB.  (englanniksi)